1991L0498 — FI — 01.01.1995 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Virallinen lehti No page date

Muutettu:

A1 Itävallan, Suomen ja Ruotsin liittymisasiakirja C 241 21 29.8.1994 (mukautettu neuvoston päätöksellä 95/1/EY, Euratom, EHTY) L 001 1 ..

▼B

NEUVOSTON DIREKTIIVI,

annettu 29 päivänä heinäkuuta 1991,

väliaikaisten ja rajoitettujen poikkeuksien myöntämisen edellytyksistä tuoreen lihan tuotantoa ja kaupan pitämistä koskevista yhteisön erityisistä terveysmääräyksistä

(91/498/ETY)

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), ottaa huomioon talous- ja sosiaalikomitean lausunnon ( 3 ), sekä katsoo, että sekä katsoo, että tuore liha sisältyy perustamissopimuksen liitteessä II olevaan tuoteluetteloon; sen markkinointi muodostaa merkittävän tulonlähteen huomattavalle osalle viljelijäväestöstä, tämän alan järkiperäisen kehityksen varmistamiseksi, tuottavuuden parantamiseksi ja sisämarkkinoiden edellytysten asteittaiseksi luomiseksi on yhteisön tasolla direktiivillä 64/433/ETY ( 4 ), sellaisena kuin se on viimeksi muutettuna ja koonnettuna direktiivillä 91/433/ETY ( 5 ), vahvistettu tuotantoa ja kaupan pitämistä koskevat terveysmääräykset, tiettyjen erityistilanteiden vuoksi on mahdollista, että jotkut laitokset eivät pysty 1 päivään tammikuuta 1993 mennessä noudattamaan kaikkia säädettyjä erityismääräyksiä; paikallisten tilanteiden huomioon ottamiseksi ja laitosten äkillisten sulkemisten estämiseksi on tarpeen säätää järjestelystä rajoitettujen ja väliaikaisten poikkeusten myöntämiseksi laitoksille, jotka ovat olleet toiminnassa ennen 1 päivää tammikuuta 1992, mahdollisten poikkeusten myöntäminen tietyille laitoksille yhteisön erityisistä terveysmääräyksistä ei ole esteenä vaatimukselle, jonka mukaan kaikkien tuotanto- ja kaupanpitämistoimenpiteiden on oltava direktiivissä 64/433/ETY säädettyjen hygieniamääräysten mukaisia, ja väärinkäytösvaaran estämiseksi on tärkeätä, että komissio valvoo näitä poikkeuksia; tätä varten on tarpeen säätää menettelystä tiiviin ja tehokkaan yhteistyön aikaansaamiseksi komission ja jäsenvaltioiden välillä pysyvässä eläinlääkintäkomiteassa, ON ANTANUT TÄMÄN DIREKTIIVIN:

1 artikla

Jäsenvaltioiden on huolehdittava, että 1 päivästä tammikuuta 1996 alkaen:

— kaikki laitokset täyttävät direktiivin 64/433/ETY vaatimukset,

— tällaisista laitoksista peräisin olevassa lihassa on direktiivin 64/433/ETY liitteessä I olevassa X luvussa säädetty terveysmerkintä tai, kun kyseessä ovat mainitun direktiivin 4 artiklassa tarkoitetut laitokset, tuon artiklan 3 kohdassa säädetty terveysmerkintä.

2 artikla

1 Jäsenvaltiot voivat 31 päivään joulukuuta 1995 asti ► ► paitsi Ruotsin osalta, joissa kyseinen päivämäärä on 31 päivä joulukuuta 1996, ja Itävallan ja Suomen osalta, joissa kyseinen päivämäärä on 31 päivä joulukuuta 1997, ◄ ◄ sallia laitosten, joiden 1 päivänä tammikuuta ei katsota olevan direktiivissä 64/433/ETY niiden hyväksymistä varten säädettyjen vaatimusten mukaisia, poiketa joistakin direktiivin 64/433/ETY liitteessä I olevassa 1—13 kohdassa vahvistetuista vaatimuksista, että tällaisista laitoksista peräisin olevassa lihassa on kansallinen merkintä.

2 Edellä 1 kohdassa tarkoitettuja poikkeuksia voidaan myöntää ainoastaan sellaisille laitoksille, jotka 1 päivään huhtikuuta 1992 mennessä ovat toimittaneet poikkeusta koskevan pyynnön asianomaiselle kansalliselle viranomaiselle.

Pyynnön mukana on oltava työsuunnitelma ja ohjelma, joista käy ilmi, minkä ajan kuluessa laitoksen olisi mahdollista noudattaa ensimmäisessä alakohdassa tarkoitettuja vaatimuksia.

Silloin kun yhteisöltä anotaan taloudellista tukea, hyväksytään ainoastaan direktiivin 64/433/ETY vaatimukset täyttäviä projekteja koskevat pyynnöt.

Jäsenvaltioiden on toimitettava komissiolle ennen 1 päivää heinäkuuta 1992 ► ► tai Itävallan, Ruotsin ja Suomen osalta liittymissopimuksen voimaantulopäivästä, ◄ ◄ luettelo niistä laitoksista, joiden osalta ehdotetaan poikkeuksen myöntämistä. Luettelossa on kunkin yksittäisen laitoksen osalta eriteltävä suunniteltujen poikkeusten laatu ja kesto, kyseisestä laitoksesta peräisin olevalle lihalle tehtyjen tarkastusten luonne sekä näiden tarkastusten suorittamisesta vastuussa oleva henkilökunta.

Sellaisten laitosten kansallinen hyväksyntä, jotka eivät ole toimittaneet poikkeusta koskevia hakemuksia ensimmäisessäalakohdassa mainittuun päivämäärään mennessä tai joiden hakemukset asianomainen jäsenvaltio on evännyt, peruutetaan 1 päivään tammikuuta 1993 mennessä.

Vastaanotettuaan 4 kohdassa mainitun, jonkin jäsenvaltion toimittaman luettelon komissiolla on kaksi kuukautta aikaa tutkia tuo luettelo ja toimittaa se tarvittaessa muutettuna pysyvälle eläinlääkintäkomitealle, joka tekee päätöksen noudattaen 6 artiklassa säädettyä menettelyä.

3 Komissio julkaisee luettelon laitoksista, joille on myönnetty poikkeus.

3 artikla

Alkaen 1 päivästä heinäkuuta 1992 kotimaassa myytäväksi tarkoitettuun lihaan sovellettavista terveysmääräyksistä ja veloitettavista maksuista 15 päivänä kesäkuuta 1988 annetun neuvoston direktiivin 88/409/ETY 2 artikla, tällaisen lihan tarkastamista koskevan neuvoston direktiivin 85/73/ETY ( 6 ) mukaisesti, korvataan seuraavasti:

”2 artikla

Alkaen 1 päivästä tammikuuta 1996 jäsenvaltiot ryhtyvät tarvittaviin toimenpiteisiin sen varmistamiseksi, että kaikki niiden alueella siellä kaupan pidettäväksi tuotettu tuore liha on peräisin hyväksytystä laitoksesta direktiivin 64/433/ETY säännösten mukaisesti.”

4 artikla

Kreikan tasavalta on oikeutettu jatkamaan 31 päivään joulukuuta 1997 asti 6 artiklassa säädetyn menettelyn mukaisesti tunnustettavilla epäsuotuisilla, harvaan asutuilla alueilla lampaiden ja vuohien teurastamista 15 päivän helmikuuta ja 15 päivän toukokuuta välisenä aikana tiloissa, jotka eivät täytä direktiivin 64/433/ETY liitteen I ja II vaatimuksia, sekä poikkeamaan kuumaa vettä koskevan vaatimuksen osalta tuon direktiivin liitteessä II olevan 2 kohdan a alakohdan määräyksestä.

Kreikan tasavallan on huolehdittava, että tämän poikkeuksen nojalla hankittu liha saatetaan markkinoille ainoastaan Kreikassa ja ainoastaan sen jälkeen kun virkaeläinlääkäri on suorittanut sille post mortem -tarkastuksen ja se on saanut direktiivin 64/433/ETY 4 A artiklan 3 kohdassa säädetyn terveysmerkinnän.

Neuvosto tarkastelee tätä artiklaa uudelleen komission kertomuksen perusteella, johon on liitetty mahdollisia ehdotuksia, joista se päättää määräenemmistöllä.

5 artikla

Saksan liittotasavalta voi 6 artiklassa esitettyä menettelyä noudattaen saada lisäaikaa entisen Saksan demokraattisen tasavallan osavaltioissa (Länder) sijaitseville laitoksille voimassa olevien uudelleenjärjestelysuunnitelmien mukaan.

6 artikla

Viitatessa tässä artiklassa säädettyyn menettelyyn sovelletaan direktiivin 64/433/ETY 16 artiklassa säädettyjä sääntöjä.

7 artikla

Jäsenvaltioiden on saatettava tämän direktiivin 2 artiklan 2 kohdan noudattamisen edellyttämät lait, asetukset ja hallinnolliset määräykset voimaan 1 päivänä tammikuuta 1992 ja tämän direktiivin muiden säännösten osalta 1 päivänä tammikuuta 1993. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

8 artikla

Tämä direktiivi on osoitettu kaikille jäsenvaltioille.

( 1 ) EYVL N:o C 84, 2.4.1990, s. 100

( 2 ) EYVL N:o C 183, 15.7.1991

( 3 ) EYVL N:o C 332, 31.12.1990, s. 62

( 4 ) EYVL N:o L 121, 29.7.1964, s. 2012/64

( 5 ) EYVL N:o L 268, 24.9.1991, s. 69

( 6 ) EYVL N:o L 194, 22.7.1988, s. 28